text:  Nezáživná sonda do života rozvrátenej rodiny. Keďže drámy v Hollywoode letia (obzvlášť tie životopisné), vždy sa nájde miesto pre ďalší pokus o vyvolanie kanonády emócií. Snímka sa sama o sebe tvári ako intelektuálna záležitosť. Kade-tu vás vrhá do takmer nerozlúštiteľných reminiscencií, ktoré sa síce v neskorších častiach ukážu ako vitálne, no majú len sotva vplyv na zmenu v deji, či celkovom chovaní postáv. Navzdory prítomnosti dávnej tragédie, protagonisti neposkytujú dôvod, pre ktorý by s nimi mal divák reálne sympatizovať. Celkovo je tak film nabitý ohromným množstvom povrchného balastu a nefunkčného humoru. V konečnom dôsledku si ale nemyslím, že tento postreh je iba otázkou diváckych preferencií. Som len názoru, že väčšina uchvátených divákov dáva do popredia dramaturgickú funkčnosť, v ktorej možno nájsť iba zlomok nepodarkov, vrátane nadštandardných hercov, ktorí sa svojich rolí zhostili naozaj svedomite. Do očí bijúce prednosti ľahko zatienia skryté nedostatky, ako aj kľúčový fakt, že film je v podstate klišéovitý brak.
item_title: Místo u moře
item_directors: Kenneth Lonergan
item_screenwriters: Kenneth Lonergan
item_cast: Casey Affleck Lucas Hedges Kyle Chandler Michelle Williams C.J. Wilson Heather Burns Tate Donovan Josh Hamilton Matthew Broderick Gretchen Mol Tom Kemp Anna Baryshnikov Jeffrey Corazzini Kara Hayward Erica McDermott Susan Pourfar Kenneth Lonergan Frank Garvin Jami Tennille Missy Yager Stephen McKinley Henderson Carolyn Pickman Ruibo Qian Mary Mallen Oscar Wahlberg Chaunty Spillane Stew Replogle